b"\n_START_ARTICLE_\nBancada\n_START_SECTION_\nMaterials\n_START_PARAGRAPH_\nPer poder realitzar aquestes funcions, cal que sigui un element resistent i r\xc3\xadgid, ja que generalment aguantar\xc3\xa0 esfor\xc3\xa7os considerables. Per aquest motiu hi ha diferents materials a utilitzar en la seva construcci\xc3\xb3._NEWLINE_Les bancades fabricades d'una sola pe\xc3\xa7a s\xc3\xb3n de fosa. Els avantatges que aporta s\xc3\xb3n la fabricaci\xc3\xb3 per emmotllament, l'esmorte\xc3\xafment de les vibracions i la gran variabilitat de formes que es poden crear. El desavantatge principal \xc3\xa9s la gran quantitat de material a utilitzar i sobretot el cost que comporta fer els motlles de grans dimensions requerits per tirades curtes o per maquin\xc3\xa0ria a mida._NEWLINE_Per aquests motius tamb\xc3\xa9 s'est\xc3\xa0 tendint a la fabricaci\xc3\xb3 de bancades mitjan\xc3\xa7ant xapa soldada d'uns 3 o 5 mil\xc2\xb7l\xc3\xadmetres. De les seves caracter\xc3\xadstiques cal destacar la major rigidesa, la utilitzaci\xc3\xb3 menys material en la seva fabricaci\xc3\xb3 i la possibilitat d'adaptar-se millor a geometries m\xc3\xa9s complexes. Com a contrapartida es pot dir que al ser m\xc3\xa9s r\xc3\xadgides no absorbeixen tan b\xc3\xa9 les vibracions com les de fosa i s'han de disposar de sistemes m\xc3\xa9s complexos d'esmorte\xc3\xafment per no transmetre-les a terra._NEWLINE_\xc3\x9altimament tamb\xc3\xa9 es tendeix a l'\xc3\xbas d'estructura tubular, per tal d'aconseguir un disseny m\xc3\xa9s robust, per\xc3\xb2 molt lleuger i molt adaptable als requeriments geom\xc3\xa8trics de la m\xc3\xa0quina."